open-index/open-wikipedia-markdown huggingface dataset:
FanMail

**FanMail** on yhdysvaltalaisen tyttöbändin TLC:n kolmas studioalbumi, joka julkaistiin LaFace Recordsilla ja Arista Recordsilla 23. helmikuuta 1999. Albumin nimi on kunnianosoitus yhtyeen faneille, jotka lähettivät heille fanipostia TLC:n ollessa tauolla. 

*FanMail* sijoittui Billboard 200 -musiikkilistan 1. sijalle, myyden arviolta 318&nbsp;000 kappaletta ensimmäisellä viikollaan julkaisemisen jälkeen. Albumi pysyi 1. sijalla viisi viikkoa. Suomessa albumi oli Suomen virallisen listan sijalla 26. kolme viikkoa.

Albumi sai kahdeksan ehdokkuutta 42. Grammy-palkintogaalassa, muun muassa yhden ehdokkuuden kategoriassa Vuoden albumin Grammy-palkinto, ja voitti kolme. *FanMail* on TLC:n myydyin albumi yhtyeen albumin *[[CrazySexyCool]]* jälkeen.

## Kappaleet

## Henkilöstö
* Tionne ”T-Boz” Watkins – laulu 
* Lisa ”Left Eye” Lopes – laulu, räppäys
* Rozonda ”Chilli” Thomas – laulu
* Dallas Austin – sovittaja, taustalaulu, tuottaja, johtava tuottaja
* Tameka Cottle – sovittaja, taustalaulu 
* Kandi Burruss – sovittaja, taustalaulu
* Babyface – Synclavier, akustinen kitara, kitara, kosketinsoitin, tuottaja, rumpukone, johtava tuottaja 
* Jermaine Dupri – tuottaja, miksaus
* Debra Killings – taustalaulu
* Ricciano ”Ricco” Lumpkins – tuottaja, suunnittelija, kosketinsoitin, Synclavier, rumpukone

## Arvostelut
*AllMusic: 

## Lähteet
T. J. Dillashaw

**Tyler Jeffrey Dillashaw** (s. 7. helmikuuta 1986 Sonora, Kalifornia) on yhdysvaltalainen uransa lopettanut kääpiösarjan vapaaottelija. Hän on entinen UFC:n kaksinkertainen kääpiösarjan mestari. Dillashaw oli myös Ultimate Fighter: Team Bisping vs. Team Miller -turnauksen loppuottelussa.

## Paini
Dillashaw paini high schoolissa Jan Schulzin valmennuksessa ja oli nelinkertainen karsija ja kaksinkertainen Kalifornian osavaltion (CIF) karsija. Toisena vuotenaan hän sijoittui viidenneksi CIF osavaltion mestaruuskisoissa. Dillashaw:n painitilasto oli tuona kautena 45–7. Kolmantena vuotena hän sijoittui toiseksi CIF osavaltion mestaruuskisoissa ja saavutti kauden aikana tilastoksi 52–6. 

### Yliopisto
Menestyksekkään high school painiuran myötä hän sai apurahaa jatkaakseen painimista Kalifornian osavaltionyliopiston joukkueessa Cal State Fullerton Titansissa. Kaudella 2005–2006 Dillashaw:n ensimmäisen lukuvuoden painitilastoksi jäi 14–16. Hän matkusti kesällä 2006 ukrainaan harjoitellaakseen lisää painia. Toisena lukuvuotena Dillashaw oli menestyksekkäämpi tilastolla 17–14. Huhtikuussa 2007 hän sijoittui kuudenneksi yliopiston kreikkalais-roomalaisen painin mestaruuskilpailuissa Akron, Ohiossa alle 60-kiloisten sarjassa. Dillashaw sijoittui myös neljänneksi 2007 Pac-10 mestaruuskilpailuissa. Seuraavana vuonna 2008 Dillashaw sijoittui samaisessa  Pac-10 mestaruuskilpailuissa neljänneksi tilastolla 22–10 neljällä selätyksellä. Hänet oli rankattu viimeisenä lukuvuotena yhdysvaltain kymmenenneksi parhaaksi painijaksi 60-kiloisten sarjassa. Hän oli uransa aikana myös kilpaillut kolmesti NCAA:n karsinnoissa.

## Vapaaottelu
Valmistuttuaan Fullertonin yliopistosta Dillashaw siirtyi vapaaottelun pariin. Hänen yliopisto painivalmentaja Mark Muñoz kutsui Dillashaw:n Reign Training Centeriin harjoittelemaan vapaaottelua. Puolentoista vuoden jälkeen Muñoz ehdotti Dillashaw:ta liittymään Team Alpha Maleen. Hän otteli amatöörinä 2–0 tilastolla ennen ammattilaiseksi siirtymistä.

## Saavutukset
### Paini
;California Interscholastic Federation
*High School osavaltion mestaruuskilpailun hopeaa (2004)
*CIF All-State (2003, 2004)

### Vapaaottelu
;UFC
*Kääpiösarjan mestaruus (kahdesti, nykyinen)
**Puolustanut mestaruutta kahdesti
*Ensimmäinen ottelija, joka on voittanut ottelun lopetuksella mestaruusottelun viidennessä erässä kahdesti (UFC 173 & UFC 177)
*Illan kamppailu (kolmesti)
*Illan suoritus (neljästi)
*Ultimate Fighter 14 finalisti

## Lähteet
Natalia Dyer

**Natalia Danielle Dyer** (s. 13. tammikuuta 1995 Nashville, Tennessee, Yhdysvallat) on yhdysvaltalainen näyttelijä. Hän teki läpimurtonsa näytellessään Nancy Wheeleriä jännitystieteissarjassa *[[Stranger Things]]*.

## Ura
Dyerin ensimmäinen rooli oli Clarissa Granger elokuvassa *[[Hannah Montana: The Movie]]* vuonna 2009. Vuonna 2011 hän esiintyi elokuvassa *[[The Greening of Whitney Brown]]*. Tämän jälkeen Dyer näytteli indie-elokuvassa *[[I Believe in Unicorns]]*, joka sai ensi-iltansa vuonna 2014 SXSW:ssä.

Vuonna 2016 Dyer valittiin Nancy Wheelerin rooliin Netflixin *[[Stranger Things]]* -sarjassa. Vuonna 2019 Dyer näytteli Cocona Netflixin kauhuelokuvassa *[[Velvet Buzzsaw]]*.

## Nuoruus ja koulutus
Dyer syntyi ja kasvoi Nashvillessa Tennesseen osavaltiossa. Hän valmistui esittävien taiteiden koulusta.

Dyer muutti New York Cityyn ja ilmoittautui New Yorkin yliopistoon vuonna 2013 opiskellen The Gallatin School of Individualized -koulussa.

## Yksityiselämä
Vuodesta 2016 lähtien Dyer on seurustellut *Stranger Things* -sarjan vastanäyttelijänsä Charlie Heatonin kanssa.

## Aiheesta muualla
* 
*
Sugri

**Sugri ry** on Turun yliopiston ylioppilaskunnan (TYY) alajärjestö ja suomalais-ugrilaisen kielentutkimuksen opiskelijoiden ainejärjestö. Se on perustettu vuonna 1973. Muita ehdotuksia järjestön nimeksi olivat pöytäkirjan mukaan Ugor ja Surali. Sugri järjestää erilaisia tapahtumia, kuten opintomatkoja suomalais-ugrilaisten kielten puhuma-alueille, sekä sitsejä yhdessä muiden TYY:n järjestöjen kanssa. Toimintaan kuuluu lisäksi suomalais-ugrilaisen kielentutkimuksen opiskelijoiden ja tutkijoiden edunvalvonta, jonka myötä muun muassa fennougristiikan perusteet saatiin suomen kielen ja suomalais-ugrilaisen kielentutkimuksen yhteisiin perusopintoihin.

## Hallitus
* Robert Vahter (Toimii hallituksen jäsenenä ilman erityistä tehtävää ja voi hoitaa mitä tahansa hallinnollisia tehtäviä)
Hallituksen jäsenet, joilla on erityistehtävä:
* Kosmos Kivinen (Puheenjohtaja ja ympäristövastaava)
* Lotta Ylikangas (Varapuheenjohtaja, koulutuspoliittinen vastaava, kansainvälisyys- ja IFUSCO-vastaava sekä verkkosivuvastaava)
* Onni Hassila (Taloudenhoitaja, tiedottaja, tuutorivastaava ja arkistovastaava)
* Saima Landin (Sihteeri ja tapahtumavastaava)
* Satu Saarakkala (Tapahtumavastaava sekä hyvinvointi-ja yhdenvertaisuusvastaava ja sosiaalipoliittinen vastaava)
* Aaron Mäkinen (Liikuntavastaava)
## Historia
Sugrissa on toiminut useita myöhempiä suomalais-ugrilaisen kielentutkimuksen oppiaineen työntekijöitä, kuten professori Sirkka Saarinen, joka toimi opiskeluaikanaan Sugrin puheenjohtajana. Järjestön tunnus on uralilainen sielulintu, monien suomalais-ugrilaisten kansojen myyttinen apueläin, johon on merkitty linnun sydän muinaisen metsästysmagian mukaisesti. Sugrilinnun on epäilty esittävän metsoa tai sotkaa, mutta sen esikuvasta ei ole varmuutta. *Sielulintu* on myös ainejärjestön verkossa ilmestyvän järjestölehden nimi. Sugrin opiskelijahaalarit ovat mustat, koska niillä haluttiin erottua suomen kielen ainejärjestöstä Kannasta, joka käyttää valkoisia haalareita.

## Lähteet

## Aiheesta muualla
* Sugrin vanhat kotisivut
Lusin kansakoulu

**Lusin kansakoulu** voi tarkoittaa seuraavia kansakouluja:

* Lusin kansakoulu (Heinolan mlk)
* Lusin kansakoulu (Tyrväntö)
Internet Research Agency

**Internet Research Agency** (lyh. **IRA**; tunnetaan myös nimellä **Pietarin trollitehdas**) oli Pietarissa toimiva venäläinen yhtiö, jonka ”Putinin kokkina” tunnettu Jevgeni Prigožin perusti vuonna 2013. Yhtiöllä oli kytköksiä Kremliin. Yhtiön tehtävänä oli levittää Kremlin propagandaa ja väärennettyjä uutisia. IRA lakkautettiin 1. heinäkuuta 2023 Wagner-ryhmän kapinan johdosta.

## Toiminta
### Yhdysvalloissa
IRA osti Yhdysvaltain vuoden 2016 presidentinvaalien aikaan mainostilaa Facebookissa. Mainokset pyrkivät lietsomaan eripuraa yhdysvaltalaisten äänestäjien keskuuteen muun muassa vertaamalla Hillary Clintonia Saatanaan, mainostamalla Donald Trumpin kampanjatilaisuuksia, esittämällä Bernie Sandersia seksuaalivähemmistöjen puolestapuhujana ja kutsumalla ihmisiä Donald Trumpin vastaisiin mielenosoituksiin tämän voiton varmistuttua. Yhtiö oli myös perustanut Twitteriin lähes 4&nbsp;000 tiliä, joilla kommentoitiin tai jaettiin sisältöä koskien Yhdysvaltain vuoden 2016 presidentinvaaleja.

### Britanniassa
IRA:N epäillään levittäneen valheellisia uutisia myös Britannian Brexit-kansanäänestyksen aikaan vuonna 2016.

### Afrikassa
IRA:han liittyvää trollausta havaittiin Länsi-Afrikassa Ghanan pääkaupungissa Accrassa, jossa toimi vuoteen 2020 asti trolliryhmä nimeltä *Eliminating Barriers for the Liberation of Africa* (EBLA). Ryhmällä oli myös toimisto Lagosissa, Nigeriassa. Toiminta on keskittynyt lähes kokonaan rotukysymyksiin Yhdysvalloissa. Ne ovat pyrkineet edistämään mustaihoisten voimaannuttamista, suunnaten usein vihaa valkoihoisia yhdysvaltalaisia kohtaan. Asiantuntijoiden mukaan tavoitteena on ollut Venäjän disinformaatiokampanjoiden kaltainen toiminta, lietsoa yhdysvaltalaisten keskuudessa olevaa jakautuneisuutta ja provosoida sosiaalista levottomuutta.

## Lähteet
Norjanesikko

__NOTOC__
**Norjanesikko** (*Primula scandinavica*) on esikkojen (*Primula*) sukuun kuuluva monivuotinen kasvilaji. Norjanesikko on yleisesti ottaen hento sekä matalakasvuinen ruohovartinen kasvilaji, joka näyttää paljolti hennolta ja vähäkukkaiselta jauhoesikolta (*Primula farinosa*). Jauhoesikon lisäksi norjanesikko muistuttaa myös lapinesikkoa (*Primula stricta*), mutta lajit on erotettavissa toisistaan kukkien perusteella, ja lapinesikon lehtien alapinta ei yleensä ole jauhoinen, kuten norjanesikolla ja jauhoesikolla.

Norjanesikon lehdet ovat varren tyvellä yhtenä lehtiruusukkeena ja ne ovat kapeita, suikeita sekä tylppäkärkisiä. Lehtien alapinnat ovat vaalean jauheen peitossa, kuten jauhoesikollakin. Lehtiruusukkeen keskeltä kohoaa varsi, jonka päässä sijaitsevat kukat tiiviinä sarjana. Kukinnossa on tavallisesti kahdesta kahdeksaan pientä, violettia kukkaa. Kukkien verhiöt ovat vaaleajauheisia ja teriöt violetteja, keltanieluisia sekä liuskoittuneita kärkiään kohti leveneviksi liuskoiksi. Monista muista esikkolajeista poiketen norjanesikko on homostylinen eli sen kaikkien kukkien emien vartalot ovat yhtä pitkiä. Norjanesikko kukkii kesä–heinäkuussa.

## Levinneisyys
Yleisesti ottaen norjanesikkoa tavataan lähinnä vain Skandien vuoriston alueilla. Lajia ei ole tavattu Suomessa ja Ruotsissa se on harvinainen sekä rauhoitettu kasvilaji.

Norjanesikko löydettiin 1840-luvun alussa. Nykyisin se on luokiteltu kansainvälisesti silmälläpidettäväksi (NT) lajiksi.

## Elinympäristö
Norjanesikko kasvaa tunturiseuduilla erilaisilla kosteilla ja kalkkipitoisilla kasvupaikoilla, kuten lapinvuokkonummilla, kalliohyllyillä sekä tulvaniityillä.

## Lähteet

## Aiheesta muualla
* Kassu – Kasvien suomenkieliset nimet: Norjanesikko (''Primula scandinavica'')
Giorgi Makharadze

**Giorgi Makharadze** (; s. 1962) on entinen georgialainen diplomaatti. Hän työskenteli 1990-luvulla diplomaattina Georgian Yhdysvaltain suurlähetystössä, jossa hän toimi lähetystön toiseksi korkea-arvoisimpana diplomaattina.

Yhdysvalloissa ollessaan Makharadze tuli tunnetuksi ongelmistaan paikallisten viranomaisten kanssa. Elokuussa 1996 Makharadzea epäiltiin Washington D.C.:ssa rattiojuopumuksesta, mutta diplomaattisen koskemattomuuden vuoksi hänet vapautettiin. 3. tammikuuta 1997 Makharadze ajoi 1,5 promillen humalassa huomattavaa ylinopeutta ja joutui tämän seurauksena onnettomuuteen, jossa yksi ihminen kuoli ja neljä muuta loukkaantui. Onnettomuuden jälkeen Georgian silloinen presidentti Eduard Shevardnadze päätti Yhdysvaltain ulkoministeriön pyynnöstä luopua Makharadzen diplomaattisesta koskemattomuudesta, minkä seurauksena Makharadze voitiin viedä oikeuteen yhdysvaltalaisessa tuomioistuimessa. Oikeudenkäynnissä Makharadze myönsi syyllisyytensä kuolemantuottamukseen ja hänet tuomittiin 7-21 vuoden vankeusrangaistukseen.

Makharadze istui tuomiotaan vuoteen 2000 asti yhdysvaltalaisessa vankilassa, jonka jälkeen hänet siirrettiin georgialaiseen vankilaan. Makharadze vapautettiin Georgiassa vankilasta alkuvuodesta 2002. Yhdysvaltain ulkoministeriö kritisoi julkisesti vapauttamispäätöstä, sillä Yhdysvaltojen mielestä Makharadzen olisi pitänyt istua tuomionsa loppuun saakka vankilassa.

## Lähteet
Lee Tae-yong

**Lee Tae-yong** (, s. 1. heinäkuuta 1995 Soul, Etelä-Korea) on eteläkorealainen artisti. Hän harjoitteli osana ”SM Rookies” -nimistä ryhmää ennen kuin hän debytoi johtajana ja räppärinä korealaisessa yhtyeessä NCT U (1. huhtikuuta 2016) ja myöhemmin hän debytoi johtajana ja räppärinä myös yhtyeen toiseen sub-unittiin NCT 127 (7. heinäkuuta 2016). Hän toimii myös yhtyeen kasvoina, visuaalisena vahvistuksena, sivulaulajana ja päätanssijana. Hän toimii myös koko 23-jäsenisen NCT:n johtajana.

## Ura
Ennen SM Entertainmentiin liittyimistä Lee opiskeli eteläkorealaisessa taidekoulussa ”SOPA” (Seoul School of Performing Arts). SM Entertainment tarjosi hänelle harjoittelupaikkaa kyseisen koulun pihalla. Liityttyään SM Entertainmentiin hänestä tuli pian osa SM Rookies -projektia.

## Yksityiselämä

Lee on opiskellut koulussa Seoul School of Performing Arts (SOPA). Hänellä on sisko.

## Lähteet

## Aiheesta muualla
* Kprofiles; Nct Members Profile
* https://www.instagram.com/taeoxo_nct/
* https://kprofiles.com/taeyong-nct-profile-facts/
* https://m.soundcloud.com/taeoxo
* https://open.spotify.com/artist/7f4ignuCJhLXfZ9giKT7rH?si=D_KPPAEbTX6gH1szUjVA7Q
Mark Lee (rap-artisti)

**Mark Lee** (s. 2. elokuuta 1999 Vancouver, Kanada) on kanadalainen rap-artisti. Hän on nuoresta asti ollut mukana levy-yhtiö SM Entertainmentin projektissa "SM Rookies". SM Rookieissa Lee oli neljä vuotta, kunnes hän debytoi räppärinä yhtyeessä NCT U (1. huhtikuuta 2016). Myöhemmin hän debytoi myös alaryhmässä NCT 127 (7. heinäkuuta 2016) ja viimeisimpänä hän debytoi johtajana kolmanteen alaryhmään NCT Dream (24. elokuuta 2016). Lee on NCT:n ainoa jäsen, joka on debytoinut kolmessa alaryhmässä jotka ovat NCT 127, NCT Dream ja NCT U. Hän oli yksi ensimmäisistä NCT:n ulkomaisista jäsenistä.

## Ura
Lee valittiin SM Rookieihin Kanadassa pidettävässä koe-eesiintymisessä vuonna 2013. Kun Lee oli valittu yhdeksi SM Rookieista, hän muutti Etelä-Koreaan erittäin nuorena treenaamaan K-Idoliksi. Kolmen vuoden harjoittelun jälkeen Lee teki debyyttinsä ja on tähän mennessä debytoinut kolmessa eri sub-unitissa (NCT U, NCT 127 ja NCT Dream).

Lee on tehnyt myös yhteistyössä musiikkia EXO:n Xiumin:in ([STATION 시우민 X 마크 'Young & Free') ja Park Jae-Jung:in ([STATION 박재정 X 마크 'Lemonade Love' ) kanssa.

Mark on toiminut vuodesta 2019 lähtien K-pop ryhmä SuperM:n jäsenenä. 

## Aiheesta muualla
* Kprofiles; Nct Members Profile 
* Miner8; Profile and Facts of Mark of Nct: Bio, Net worth, Fun facts etc. 
*Kprofiles; NCT Mark Lee
Atypical

**Atypical** on Robia Rashidin luoma yhdysvaltalainen komediasarja, jonka koko ensimmäinen tuotantokausi julkaistiin tilausvideopalvelu Netflixissä 11. elokuuta 2017. Sarja keskittyy 18-vuotiaan Sam Gardnerin elämään, jolla on autismi. Sarjan pääosissa ovat Jennifer Jason Leigh, Keir Gilchrist, Brigette Lundy-Paine, Amy Okuda ja Michael Rapaport.

Sarjan toinen tuotantokausi julkaistiin 7. syyskuuta 2018 ja kolmas 1. marraskuuta 2019. Neljäs ja samalla viimeinen kausi julkaistiin 9. heinäkuuta 2021.

## Juoni
Sam Gardner, 18-vuotias connecticutilainen autisti, ilmoittaa haluavansa aloittaa seurustelun. Hänen isänsä Doug on kamppaillut yhteyden saamisen Samiin ja on innoissaan, kun Sam lähestyy häntä neuvonantajana. Sam ymmärtää asiat väärin, ja ihastuukin terapeuttiinsa Juliaan. Hän kuitenkin aikoo etsiä ensin harjoitustyttöystävän, jotta osaa toimia Julian kanssa oikein.

Äiti Elsa on tottunut suojelemaan Samia, ja huomatessaan Samin itsenäistyneen hän joutuu kamppailuun itsensä kanssa. Yöllä baarissa kavereidensa kanssa hän tapaa baarimikon ja aloittaa suhteen tämän kanssa. Samin nuorempi sisko, Casey, rikkoo kentän ennätyksen juoksussa, ja saa urheilustipendin arvostettuun lukioon. Vaikka hän haluaisi mennä kouluun, hän on huolissaan siitä miten Sam pärjää ilman häntä.

## Näyttelijät

## Tuotantokaudet ja jaksot

### Ensimmäinen tuotantokausi (2017)

|}

### Toinen tuotantokausi (2018)

|}

### Kolmas tuotantokausi (2019)

|}
### Neljäs tuotantokausi (2021)

|}

## Vastaanotto
### Palkinnot ja ehdokkuudet

## Lähteet

## Aiheesta muualla
* ''Atypical'' Netflix.com sivustolla
*
Sierra Leone Independence Medal

**Sierra Leone Independence Medal** oli kuningatar Elisabet II:n myöntämä mitali, joka myönnettiin Britannian antaessa Sierra Leonelle itsenäisyyden. Mitali myönnettiin kunnianosoituksena Sierra Leonen kuninkaallisten asevoimien, Sierra Leonen laivaston vapaaehtoisille sekä Sierra Leonen poliisivoimien jäsenille, jotka palvelivat Sierra Leonen itsenäistyessä 27. huhtikuuta 1961 sekä Britannian asevoimien jäsenille, jotka komensivat Sierra Leonen kuninkaallisia asevoimia.

## Lähteet
Anita Rubin

**Anita Rubin** (31. lokakuuta 1952 Helsinki – 2. huhtikuuta 2015 Turku) oli suomalainen tulevaisuudentutkija, jonka erityisalue oli nuorten tulevaisuuskuvat. Hän kuului alan uranuurtajiin Suomessa.
## Tutkimustoiminta
Rubin toimi Tulevaisuuden tutkimuksen seuran pääsihteerinä vuosina 1988–1989 ja oli World Futures Studies Federation:in hallituksen jäsen vuosina 1997–2000 ja myöhemmin vuodesta 2003 lähtien. Hän toimi pääasiallisesti Turun yliopiston Tulevaisuuden tutkimuskeskuksen alaisuudessa. Hänelle myönnettiin työstään esimerkiksi Tulevaisuuden tutkimuksen seuran ensimmäinen Tulevaisuuspalkinto vuonna 1990 sekä Rooman Klubin perustajan Aurelio Peccein mukaan nimetty Aurelio Peccei Prize vuonna 2002. Tämä palkinto myönnetään ihmisille jotka ovat sitoutuneet jättämään jälkipolville paremman maailman.

## Teemat
Tutkijana Anita Rubin keskittyi erityisesti suomalaisten nuorten tulevaisuudenkuviin. Yksi merkittävä löytö oli nuorten tulevaisuudenkuvien huomattava jakautuneisuus, jossa nuorten omaa tulevaisuuttaan ja maailman tulevaisuutta koskevilla mielikuvilla ei enää ole yhteyttä toisiinsa. 

## Lähteet
Jung Jaehyun

**Jaehyun** (; oik. **Jeong Yun-o**, ; synt. **Jeong Jae-hyun**, ; s. 14. helmikuuta 1997 Soul, Etelä-Korea) on eteläkorealainen artisti. Jaehyun kuuluu yhtyeen NCT kahteen sub-unittiin NCT U ja NCT 127. Hän oli ennen debytointiaan osa "SM Rookies" projektia. 

## Ura
Ennen kuin Jaehyun liitettiin sub-unittiin NCT U hän asui ja opiskeli Yhdysvalloissa neljä vuotta. 

## Aiheesta muualla
* Kprofiles; Nct Members Profile 
* NCT JAEHYUN PROFILE AND FACTS
Jerome Powell

**Jerome Hayden Powell** (s. 4. helmikuuta 1953 Washington, D.C.) on yhdysvaltalainen juristi. Barack Obama nimitti hänet Yhdysvaltojen keskuspankin johtokunnan jäseneksi vuonna 2012, ja 2. marraskuuta 2017 Donald Trump nimitti hänet keskuspankin pääjohtajaksi. Trumpin seuraaja, Joe Biden, nimitti Powellin jatkokaudelle marraskuussa 2021.

Aikaisemmin Powell on toiminut juristina sekä työskennellyt Dillon, Read & Co. -nimisessä investointipankissa.

Powell on puoluekannaltaan republikaani. Hänellä on useiden miljoonien dollarien omaisuus. Hän on ollut sijoitusyhtiö Carlyle Groupin osakas.

## Lähteet

## Aiheesta muualla
Synapsi (ainejärjestö)

**Synapsi ry** on Turun yliopiston biologian ja maantieteen opiskelijoiden ainejärjestö, joka on perustettu vuonna 1962.  Ainejärjestön tarkoituksena on valvoa biologian ja maantieteen opiskelijoiden etuja Turun yliopiston sisällä sekä pitää yhteyttä vastaavien alojen muihin suomalaisiin ja ulkomaalaisiin järjestöihin. Lisäksi Synapsi järjestää jäsenistölleen erilaisia tapahtumia ja monia akateemisia perinteitä, kuten bileitä, rastikierroksia, saunailtoja, lautapeli-iltoja, vuosijuhlia ja sitsejä.

Turun yliopiston biologian ja maantieteen opiskelijoiden opintosuuntayhdistyksestä eli ainejärjestöstä käytiin ensimmäinen kokous 18.10.1962 kolmannen ja neljännen vuosikurssin opiskelijoiden aloitteesta. Alustuksen yhdistyksen tarpeellisuudesta esitti Pauli Bagge, josta tuli myös yhdistyksen ensimmäinen puheenjohtaja. Ensimmäisessä hallituksessa istui myös muun muassa Matti Seppälä ja Lasse Velmala. Perustamiskokouksen puheenjohtajana toimi Petter Portin ja sihteerinä Sirpa Similä.

Synapsin nimi kuvaa sen tehtävää biologian ja maantieteen opiskelijoiden välisenä yhdyssiteenä, minkä lisäksi nimen valitsemiseen vaikutti alkusointu Helsingin yliopiston Symbioosin  ja Oulun yliopiston Syntaksiksen kanssa. Nimestä järjestettiin kuitenkin äänestys 18.11.1962, jossa Synapsi voitti 28 äänellä. Toiseksi äänestyksessä tuli Popula 10 äänellä ja kolmanneksi Reviiri 8 äänellä.

Yhdistyksen logossa on maailmankartan päälle asetettu hämähäkki, mikä kuvaa jäsenistön pääaineita. Synapsin opiskelijahaalarit ovat metsänvihreät, joskin varsinkin vanhemmissa haalareissa sävy vaihtelee aloitusvuoden mukaan.

Keväällä 1972 osa Turun yliopiston maantieteen opiskelijoista perusti oman ainejärjestönsä, jonka nimeksi tuli Globus ry. Uusi maantieteen opiskelijoiden yhdistys kuitenkin lakkautettiin jo keväällä 1974. Tästä eripurasta huolimatta Synapsi säilyi myös noina vuosina maantieteilijöiden yhdistyksenä. Myös 1980-luvun alussa koettiin ongelmia, kun biologien ja maantietelijöiden välillä syntyi eripuraa liittyen Vappusumppuun ja siihen käytettyjen resurssien epäsuhdasta. Tuolloin osa biologian opiskelijoista halusi maantieteilijät ulos Synapsista, ja vastaavasti osa maantietelijöistä halusi perustaa oman yhdistyksensä, jota ei kuitenkaan koskaan syntynyt ja maantieteilijät pysyivät Synapsissa.

Synapsin järjestämä Vappusumppu on yhä jokavuotinen perinne. Vappusumppu -lastentapahtuma järjestetään joka vuosi vappupäivänä 1.5. ensimmäisen vuoden opiskelijoiden eli pilttien yhteistyönä.

## Lähteet

## Aiheesta muualla
* Synapsin kotisivut
* TYY:n ainejärjestöesittely
Park Ji-sung (laulaja)

**Park Ji-sung** (, s. 5. helmikuuta Soul, Etelä-Korea) on eteläkorealainen artisti. Hän debytoi yhtyeen NCT sub-unitissa NCT Dream (24. elokuuta 2016), jota ennen hän oli osa SM Rookies-projektia. Hän on tunnettu tanssityylistään "popping" ja "locking". Park on NCT:n nuorin jäsen.

## Aiheesta muualla
* Kprofiles; Nct Members Profile
It’s About Time (SWV:n albumi)

**It’s About Time** on yhdysvaltalaisen R&B-yhtyeen SWV:n esikoisstudioalbumi, joka julkaistiin RCA Recordsilla 27. lokakuuta 1992. Albumia myytiin yli kolme miljoonaa kappaletta, eli se myi platinaa. 

## Kappaleet

## Arvostelut
*AllMusic: 

## Lähteet
Holsti (Jyväskylä)

**Holsti** on asuinalue ja tilastollinen pienalue Jyväskylässä Lohikosken kaupunginosan kaakkoisosassa, seututien 637 itäpuolella. Virallinen pienalue kattaa myös Kyyhkysenmäen asuinalueen. Vuoden 2020 lopussa Holstin väkiluku oli 665. Alueen rakennuskanta koostuu kerros-, rivi- ja pientaloista. Holstissa on apteekki, ja lähettyvillä sijaitsee muun muassa Tourulan Minimani ja Seppälän alueen palvelut.

## Historiaa
1920- ja 1930-luvuilla Holstin alueelle rakennettiin puisia omakotitaloja Kankaan tehtaiden työläisille. Holstiin rakennettiin kerrostaloja enimmäkseen 1960- ja 1970-luvuilla, mutta myös 1980-luvun puolella. 1980–1990-luvuilla alueelle rakennettiin paljon rivi- ja pientaloja. Myös 2000- ja 2010-lukujen aikana Holstiin on tehty hieman täydennysrakentamista.

## Kuvia

Tiedosto:Lohikoskentie 24, Jyväskylä.jpg|1970-luvulla rakennettu kerrostalo.
Tiedosto:Holsti.jpg|Holstin omakotitaloaluetta
Tiedosto:Jyväskylä - Lohikoski3.jpg|Alueella sijaitseva kerrostalo
Tiedosto:Lohikosken Apteekki.jpg|Lohikosken Apteekki


## Lähteet
Delfiinipuut

**Delfiinipuut** (*Pleiomeris*) on heimojen tulkinnasta riippuen joko esikkokasvien (Primulaceae) heimon Myrsinoideae-alaheimoon tai myrsinekasvien eli myrsikkikasvien (Myrsinaceae) heimoon kuuluva yksilajinen kasvisuku. Sukuun kuuluu vain laji delfiinipuu (*Pleiomeris canariensis*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Pleiomeris''
Humalapyökit

**Humalapyökit** (*Ostrya*) on koivukasveihin kuuluva kasvisuku, jossa on kahdeksan lajia. Niistä esiintyy Euroopassa yksi: euroopanhumalapyökki eteläisessä Euroopassa.

## Lajit
* euroopanhumalapyökki (*Ostrya carpinifolia*)
* *[[Ostrya chinensis]]*
* *[[Ostrya japonica]]*
* arizonanhumalapyökki (*Ostrya knowltonii*)
* *[[Ostrya rehderiana]]*
* *[[Ostrya trichocarpa]]*
* amerikanhumalapyökki (*Ostrya virginiana*)
* *[[Ostrya yunnanensis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Ostrya''
* Suomen Lajitietokeskus: Humalapyökit (''Ostrya'')
*Global Biodiversity Information Facility (GBIF): ''Ostrya'' 
*ITIS: ''Ostrya'' 
*United States Department of Agriculture (USDA): ''Ostrya'' 
*Flora of China: ''Ostrya'' 
*Centre for Agriculture and Biosciences International (CABI): ''Ostrya''
Nahkamispelit

**Nahkamispelit** eli **nisperot** (*Eriobotrya*) on ruusukasvisuku, johon kuuluu 35 lajia. Sen alkuperäinen esiintymisalue sijaitsee Itä-Aasiassa. Suku voidaan yhdistää napanahakkeihin (*Rhaphiolepis*). Japaninmispeliä viljellään hedelmäpuuna.

## Lajeja
* *Eriobotrya cavaleriei*
* *Eriobotrya deflexa*
* *Eriobotrya fragrans*
* *Eriobotrya henryi*
* japaninmispeli eli nispero, hedelmänispero (lokvatti) (*Eriobotrya japonica*) (toisinaan yhdistetty napanahakkien suvun lajiin *Rhaphiolepis bibas*)
* *Eriobotrya malipoensis*
* *Eriobotrya obovata*
* *Eriobotrya prinoides*
* *Eriobotrya salwinensis*
* *Eriobotrya seguinii*
* *Eriobotrya serrata*
* *Eriobotrya tengyuehensis* 

## Lähteet

## Aiheesta muualla
* Finto: Kassu – Kasvien suomenkieliset nimet: ''Eriobotrya''
* Suomen Lajitietokeskus: Nisperot – ''Eriobotrya''
Kärsimyskruunut

**Kärsimyskruunut** (*Paliurus*) on paatsamakasveihin kuuluva kasvisuku, jossa on viisi lajia. Niistä esiintyy Euroopassa yksi: kärsimyskruunu (*Paliurus spina-christi*) etelä- ja kaakkoisosassa. Neljä muuta lajia esiintyvät Kiinassa, *[[Paliurus ramosissimus]]* myös muissa itäisen Aasian maissa. 

## Lajit
* *[[Paliurus hemsleyanus]]*
* *[[Paliurus hirsutus]]*
* *[[Paliurus orientalis]]*
* *[[Paliurus ramosissimus]]*
* kärsimyskruunu eli välimerenkärsimyskruunu (*Paliurus spina-christi*) 

## Lähteet

## Aiheesta muualla
* Finto: Kassu – Kasvien suomenkieliset nimet: ''Paliurus''
* Suomen Lajitietokeskus: Kärsimyskruunut (''Paliurus'')
Siipipähkinät

**Siipipähkinät** (*Pterocarya*) on jalopähkinäkasveihin kuuluva suku. Siinä on kuusi lajia, joita kasvaa Aasiassa lauhkealla ja trooppisella alueella, Turkista Vietnamiin ja Japaniin. Kaksi lajia tunnetaan koristepuuna: kaukasian- ja japaninsiipipähkinä. Suomessa japaninsiipipähkinästä on yksittäisiä havaintoja viljelykarkulaisena.

## Lajit
### Lajit
* *[[kaukasiansiipipähkinä|Pterocarya fraxinifolia]]* – kaukasiansiipipähkinä
* *[[Pterocarya hupehensis]]*
* *[[Pterocarya macroptera]]*
* *[[japaninsiipipähkinä|Pterocarya rhoifolia]]* – japaninsiipipähkinä
* *[[kiinansiipipähkinä|Pterocarya stenoptera]]* – kiinansiipipähkinä
* *[[Pterocarya tonkinensis]]*

### Risteymät
* ''Pterocarya'' × ''rehderiana'' – puistosiipipähkinä

## Lähteet

## Aiheesta muualla
* Suomen Lajitietokeskus: Siipipähkinät – ''Pterocarya''
* Finto: Kassu – Kasvien suomenkieliset nimet: ''Pterocarya''
* Wingnuts (''Pterocarya'') & walnut family (pdf) 
* UniProt: Taxonomy – ''Pterocarya'' 
* Global Biodiversity Information Facility (GBIF): ''Pterocarya'' 
* Flora of China: ''Pterocarya''
Tuomas Kärkkäinen

**Tuomas Kärkkäinen** on suomalainen graafinen suunnittelija, kuvittaja ja muusikko. Hän on opiskellut graafista suunnittelua Aalto-yliopiston taiteiden ja suunnittelun korkeakoulussa ja valmistunut valtiotieteiden maisteriksi Helsingin yliopistosta. Taiteellisten kuvitusten lisäksi hän tehnyt toimituksellisia kuvituksia mm. *[[Arvopaperi (lehti)|Arvopaperiin]]*, *[[Grafia|Grafia-lehteen]] ja* *[[Voima (lehti)|Voimaan]]*.

## Lähteet

## Aiheesta muualla
* Illustration & Graphic Design – Tuomas Kärkkäisen verkkosivusto.
* Säröjä asumiskoneen pinnassa. Lastenkirja kansalaisuuskasvattajana&nbsp;– Taiteen kandidaatin opinnäyte, Aalto-yliopisto.
Peiponkaalit

**Peiponkaalit** (*Galax*) on uuvanakasvien (Diapensiaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: peiponkaali (*Galax urceolata*). Peiponkaalin lisäksi sukuun on kuvattu myös toinenkin laji, *[[Galax aphylla]]*, mutta sen kuulumisesta peiponkaalien sukuun ei toistaiseksi olla varmoja.

## Lähteet
Mulperiot

**Mulperiot** (*Maclura*) on mulperikasveihin kuuluva kasvisuku. Siinä on kymmenen lajia, joita esiintyy alkuperäisenä Amerikassa, Itä-Afrikassa, Etelä-Aasiassa ja Australiassa. Värimulperiota ja keltamulperiota käytetään värikasvina.

## Lajit
* *[[Maclura africana]]*
* *[[Maclura andamanica]]*
* *[[Maclura brasiliensis]]*
* *[[Maclura cochinchinensis]]*
* *[[Maclura fruticosa]]*
* *[[Maclura mollis]]*
* värimulperio eli värimulperi (*Maclura pomifera*)
* *[[Maclura spinosa]]*
* keltamulperio eli keltapuu (*Maclura tinctoria*)
* *[[Maclura tricuspidata]]* 

## Lähteet

## Aiheesta muualla
* Finto: Kassu – Kasvien suomenkieliset nimet: ''Maclura''
* ITIS: ''Maclura'' 
* United States Department of Agriculture (USDA): ''Maclura'' 
* Flora of China: ''Maclura''
Rakkopuut

**Rakkopuut** (*Koelreuteria*) on saippuamarjakasveihin kuuluva kasvisuku. Siinä on kolme lajia, joita kasvaa alkuperäisenä Kiinassa ja Koreassa. Suku on nimetty saksalaisen kasvitieteilijän Joseph Gottlieb Kölreuterin (1733–1806) mukaan.

## Lajit
* *[[Koelreuteria bipinnata]]*
* *[[Koelreuteria elegans]]*
* *Koelreuteria paniculata* – rakkopuu

## Lähteet

## Aiheesta muualla
* Finto: Kassu – Kasvien suomenkieliset nimet: ''Koelreuteria''
Juudaksenpuut

**Juudaksenpuut** (*Cercis*) on hernekasveihin kuuluva suku. Siinä on kymmenen lajia, joita esiintyy Etelä-Euroopassa, Aasiassa ja Pohjois-Amerikassa lauhkealla tai subtrooppisella alueella. Amerikanjuudaksenpuuta sekä palestiinanjuudaksenpuuta kasvatetaan bonsaina ja maustekasvina.

## Lajeja
* amerikanjuudaksenpuu (*Cercis canadensis*)
* *[[Cercis chinensis]]*
* *[[Cercis chingii]]*
* *[[Cercis chuniana]]*
* *[[Cercis glabra]]*
* *[[Cercis griffithii]]*
* *[[Cercis racemosa]]*
* juudaksenpuu eli palestiinanjuudaksenpuu (*Cercis siliquastrum*)  

## Lähteet

## Aiheesta muualla
* Suomen Lajitietokeskus: Juudaksenpuut – ''Cercis''
Kolibripähkinät

**Kolibripähkinät** (*Oreomunnea*) on jalopähkinäkasveihin kuuluva kasvisuku, jossa on neljä lajia. Niitä kasvaa luonnonvaraisena Keski-Amerikassa Etelä-Meksikosta Kolumbiaan.

## Lajit
* *[[Oreomunnea americana]]* Lundell
* meksikonkolibripähkinä (*Oreomunnea mexicana* (Standl.) J.-F.Leroy)
* kolumbiankolibripähkinä (*Oreomunnea munchiquensis* Lozano & F. González)
* costaricankolibripähkinä (*Oreomunnea pterocarpa* Oerst.)

## Lähteet

## Aiheesta muualla
* Finto: Kassu – Kasvien suomenkieliset nimet: Kolibripähkinät (''Oreomunnea'')
Papavit

**Papavit** (*Asimina*) on annoonakasveihin kuuluva kasvisuku, jossa on yhdeksän lajia. Papaveja esiintyy Pohjois-Amerikassa itäisessä osassa Yhdysvaltoja ja Kanadaa. Lajeista metsäpapavia viljellään hedelmäpuuna.

## Papavilajit
* *[[Asimina angustifolia]]*
* *[[Asimina incana]]*
* *[[Asimina manasota]]*
* *[[Asimina obovata]]*
* *[[Asimina parviflora]]*
* *[[Asimina pygmaea]]*
* *[[Asimina reticulata]]*
* *[[Asimina tetramera]]*
* metsäpapavi eli papavi, asimiina (*Asimina triloba*) 

## Lähteet

## Aiheesta muualla
* Finto: Kassu – Kasvien suomenkieliset nimet: ''Asimina''
Akebiat

**Akebiat** (*Akebia*) on akebiakasveihin kuuluva kasvisuku, jossa on viisi lajia. Niitä esiintyy alkuperäisenä Kiinassa, Koreassa ja Japanissa. Rinneakebiaa ja laaksoakebiaa kasvatetaan koristeköynnöksenä.

## Lajit
* *[[Akebia apetala]]*
* *[[Akebia longeracemosa]]*
* *[[Akebia longisepala]]*
* rinneakebia eli kastanjaköynnös (*Akebia quinata*)
* laaksoakebia (*Akebia trifoliata*)

## Lähteet

## Aiheesta muualla
* Suomen Lajitietokeskus: Akebiat (''Akebia'')
Pastorinpensaat

**Pastorinpensaat** (*Sibiraea*) on ruusukasveihin kuuluva kasvisuku. Siinä on neljä lajia. Pastorinpensasta (*Sibiraea laevigata*) käytetään koristepensaana.

## Lajit
* *[[Sibiraea angustata]]*
* pastorinpensas (*Sibiraea laevigata*)
* *[[Sibiraea tianschanica]]*
* *[[Sibiraea tomentosa]]* 

## Lähteet

## Aiheesta muualla
* Suomen Lajitietokeskus: Pastorinpensaat – ''Sibiraea''
Nummikanervat

**Nummikanervat** (*Daboecia*) on kanervakasveihin kuuluva kasvisuku, jossa on vain kaksi lajia. Nummikanervat ovat kellokanervien ja kanervien lähisukuisia matalia pensaita. Niitä kasvatetaan koristekasvina. Azoriennummikanerva esiintyy luonnonvaraisena Azorien saarilla ja irlanninnummikanerva esiintyy läntisimmän Euroopan maissa: Irlanti, Ranska, Espanja ja Portugali.

## Nummikanervalajit
* azoriennummikanerva (*Daboecia azorica* Tutin & E.F.Warb.)
* irlanninnummikanerva (*Daboecia cantabrica* (Huds.) K.Koch) 

## Lähteet

## Aiheesta muualla
* Finto: Kassu – Kasvien suomenkieliset nimet: ''Daboecia''
Roseepippurit

**Roseepippurit** (*Schinus*) on sumakkikasveihin kuuluva kasvisuku. Roseepippureita on 33 lajia, jotka kaikki esiintyvät alun perin Etelä-Amerikassa. Sukuun sisältyy muutama maustekasvi, esimerkiksi perunroseepippuri.

## Lajit
* *[[Schinus areira]]*
* *[[Schinus bumelioides]]*
* *[[Schinus engleri]]*
* *[[Schinus fasciculata]]*
* *[[Schinus ferox]]*
* *[[Schinus gracilipes]]*
* *[[Schinus johnstonii]]*
* *[[Schinus kauselii]]*
* *[[Schinus latifolia]]*
* *[[Schinus lentiscifolia]]*
* *[[Schinus longifolia]]*
* *[[Schinus marchandii]]*
* *[[Schinus meyeri]]*
* *[[Schinus microphylla]]*
* perunroseepippuri (roseepippuri, ruusupippuri, perunpippuripuu) (*Schinus molle*)
* *[[Schinus montana]]*
* *[[Schinus myrtifolia]]*
* *[[Schinus odonellii]]*
* *[[Schinus patagonica]]*
* *[[Schinus pearcei]]*
* *[[Schinus pilifera]]*
* *[[Schinus polygama]]*
* *[[Schinus praecox]]*
* *[[Schinus ramboi]]*
* *[[Schinus roigii]]*
* *[[Schinus sinuata]]*
* *[[Schinus spinosa]]*
* brasilianroseepippuri (brasilianpippuripuu) (*Schinus terebinthifolia*)
* *[[Schinus uruguayensis]]*
* *[[Schinus velutina]]*
* *[[Schinus venturii]]*
* *[[Schinus weinmanniifolia]]* 

## Lähteet

## Aiheesta muualla
* Finto: Kassu – Kasvien suomenkieliset nimet: ''Schinus''
* Suomen Lajitietokeskus: Roseepippurit – ''Schinus''
Limopuut

**Limopuut** (*Zanthoxylum*) on ruutakasveihin kuuluva kasvisuku. Siihen sisältyy 228 lajia puita ja pensaita. Limopuilla on pantrooppinen ja -subtrooppinen levinneisyys, joka yltää Pohjois-Amerikassa ja Kiinassa myös lauhkealle ilmastovyöhykkeelle.

## Lajeja
* *[[Zanthoxylon acanthopodium]]*
* amerikanlimopuu (*Zanthoxylum americanum*)
* *[[Zanthoxylon armatum]]*
* sitrusliaani (*Zanthoxylum asiaticum*, syn. *Toddalia asiatica*)
* *[[Zanthoxylon clava-herculis]]*
* *[[Zanthoxylum fagara]]*
* karibianlimopuu (*Zanthoxylum flavum*)
* *[[Zanthoxylon martinicense]]*
* *[[Zanthoxylon pimpinelloides]]*
* pippurilimopuu (pippuriruutapuu) (*Zanthoxylum piperitum*)
* idänlimopuu (*Zanthoxylon schinifolium*)
* *[[Zanthoxylon spinosum]]*

## Käyttö
Karibianlimopuusta käytetään puuainesta. Pippurilimopuu tunnetaan maustekasvina.

## Lähteet

## Aiheesta muualla
* Finto: Kassu – Kasvien suomenkieliset nimet: ''Zanthoxylum''
* Suomen Lajitietokeskus: Limopuut – ''Zanthoxylum''
Inkiväärit

**Inkiväärit** (*Zingiber*) on inkiväärikasveihin kuuluva kasvisuku ja myös inkiväärikasvien heimon tyyppisuku. Inkiväärejä on 198 lajia. Niiden luontainen levinneisyysalue on trooppisessa Aasiassa. Tunnetuin laji on Intiasta kotoisin oleva mausteinkivääri.

## Inkiväärilajeja
* japanininkivääri (*Zingiber mioga*)
* mausteinkivääri eli inkivääri (*Zingiber officinale*)
* kultainkivääri (*Zingiber spectabile*)

## Lähteet

## Aiheesta muualla
* Finto, Kassu – Kasvien suomenkieliset nimet: Inkiväärit (''Zingiber'')
* Suomen Lajitietokeskus: Inkiväärit – ''Zingiber''
*ITIS: ''Zingiber'' 
*United States Department of Agriculture (USDA): ''Zingiber'' 
*Flora of China: ''Zingiber''
Piikkivihmat

**Piikkivihmat** (*Calicotome*) on hernekasveihin kuuluva suku. Siinä on viisi lajia. Ne ovat läheistä sukua virpivihmoille eli vihmoille (*Cytisus*). Euroopassa esiintyy kolme lajia Välimeren seudulla: *Calicotome infesta*, *Calicotome spinosa* ja *Calicotome villosa*.

## Lajit
* *[[Calicotome infesta]]*
* *[[Calicotome intermedia]]*
* *[[Calicotome rigida]]*
* lännenpiikkivihma (*Calicotome spinosa*)
* karvapiikkivihma (*Calicotome villosa*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Calicotome''
Herttahortensiat

**Herttahortensiat** (*Schizophragma*) on hortensiakasveihin kuuluva kasvisuku. Siihen on aiemmin luokiteltu yhdeksän lajia. Herttahortensiat luokitellaan nykyään osaksi hortensioiden (*Hydrangea*) sukua. Herttahortensioihin on sijoitettu muun muassa koristepensaana ja -köynnöksenä kasvatettu, Japanissa ja Koreassa luonnonvarainen laji herttahortensia (*Schizophragma hydrangeoides* eli *Hydrangea hydrangeoides*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Schizophragma''
Code Vein

**Code Vein** () on Bandai Namcon kehittämä ja julkaisema toimintaroolipeli. Peli on julkaistu vuonna  PlayStation 4:lle, Windowsille ja Xbox Onelle.

Pelin ilmoitettiin julkaistavan 28. syyskuuta 2018, mutta lykättiin myöhemmin vuodelle 2019. 

Pelin kehittämisessä on mukana *[[God Eater]]* -sarjan kehittäjiä kuten Hiroshi Yoshimura.

Pelille on tulossa jatko-osa *[[Code Vein II]]* vuonna 2026.

## Vastaanotto
Peli on saanut IGN:n arvostelussa arvosanaksi 7/10.

## Lähteet

## Aiheesta muualla
*
The Waste Tide

**Jättömaa** (荒潮) on kiinalaisen Chen Qiufanin tieteisromaani, joka on voittanut Xingyun-palkinnon.

Kirja sijoittuu lähitulevaisuuteen dystopiseen Kiinaan.

Englanninkielisen käännöksen *The Waste Tide* on tehnyt Ken Liu.

## Lähteet
Sarja (kukinto)

**Sarja** on lyhytlapakkoinen terttumainen kukinto, jossa kukkaperät lähtevät samasta kohdasta ja ovat keskenään yhtäpitkiä. Sarja voi olla rakenteeltaan myös kaksinkertainen eli kerrannaissarja, jolloin se muodostuu pääsarjoista ja pikkusarjoista.

## Lähteet
*
Egyptin sulttaanikunta

**Egyptin sulttaanikunta** () oli lyhytkestoinen Britannian protektoraatti Egyptin alueella, joka oli olemassa vuosien 1914 ja 1922 välillä. 

Ensimmäisen maailmansodan aikana marraskuussa 1914 Britannia julisti sodan Osmanien valtakunnalle ja saman vuoden joulukuussa julisti protektoraatin Egyptin alueelle. Silloinen varakuningas Abbas II syöstiin vallasta ja tilalle tuli hänen setänsä Hussein Kamel, jonka arvonimeksi tuli sulttaani. Kamel kuoli 9. lokakuuta 1917, jonka jälkeen valtaistuimelle astui hänen veljensä Fuad I. Egypti julistautui itsenäiseksi kuningaskunnaksi 28. helmikuuta 1922, mutta Britannia jatkoi Egyptin tietyistä poliittisista asioista päättämisestä vielä tämän jälkeenkin.

## Lähteet

## Aiheesta muualla
Sulunperä

**Sulunperä** on Jyväskylän 65. kaupunginosa Jyskän pohjoispuolella. Virallisen kaupunginosan alue on pääosin asumatonta metsää, lukuun ottamatta varsinaista Sulunperän teollisuusaluetta ja pohjoisosassa Laukaan rajalla Vihtiälän lähellä sijaitsevaa maaseutuasutusta. Haapalammen länsirannalla on myös hieman omakotiasutusta. Vuoteen 2009 asti Sulunperä kuului Jyväskylän maalaiskuntaan.

## Ympäristö
Sulunperän teollisuusalueen lähistöllä on kaksi lampea: Asmalampi ja Haapalampi. Viralliseen kaupunginosaan kuuluu myös Saanijärvi ja Luhtalampi sekä osa Vääräjärvestä ja Kivilammesta.

## Lähteet

## Aiheesta muualla
Tikka-Mannila

**Tikka-Mannila** on Jyväskylän 61. kaupunginosa Tikkakosken eteläpuolella. Tikka-Mannila on myös osittain kaupunginosan alueella sijaitseva kylä, jonka nelostien itäpuolinen osa kuuluu Kuukanpään kaupunginosaan. Virallinen Tikka-Mannilaksi nimetty kaupunginosa kattaa myös Tikkakoskentien eteläpuolisen osan Tikkakoskesta, mukaan lukien Liinalammin, Kummunmäen ja Tunnelinmäen asuinalueet. Vuoteen 2009 asti Tikka-Mannila kuului Jyväskylän maalaiskuntaan.

Tikka-Mannila oli yksi Jyväskylän rekisterikylistä, johon kuului myös suurin osa Tikkakosken taajamasta. Rekisterikylän vanhempi nimi on *Saarijärvi*.

## Historiaa
Alkuperäinen alueen asutusnimi on voinut olla *Mannila*, sillä sukunimi Manninen on esiintynyt alueella ainakin vuodesta 1585 alkaen. Myöhemmin alueella tavattiin myös sukunimeä Tikka, ja alueella esiintyvien sukunimien pohjalta syntyi nykyinen nimi Tikka-Mannila. Talonnimenä Tikka-Mannila on ollut käytössä ainakin jo ennen 1620-lukua.

Tikka-Mannila ja muut Jyväskylän seudun kylät kuuluivat Laukaan kirkkopitäjän Jyväskylän kappeliseurakuntaan vuoteen 1856 asti, jolloin kappeliseurakunta itsenäistyi.

Tikkakosken taajama alkoi kehittyä 1900-luvun alussa samannimisen yhtiön toiminnan ympärille. Suurin osa taajamasta muodostui Tikka-Mannilan kylän alueelle, mutta asutus levisi myöhemmin myös Korttajärven rekisterikylän puolelle. 1920-luvulla myöhemmän Tikkakosken keskustan ja Liinalammin alueet kuuluivat Tikka-Mannilan kantatalolle, jolle kuului tuolloin 2&nbsp;630 hehtaaria maata. Talo jakautui uudeksi Tikka-Mannilan tilaksi ja Tikan tilaksi vuonna 1929 omistajien avioeron jälkeen. Tikka-Mannilan tilasta alettiin erottaa uusia pienempiä tiloja 1930-luvulla.

Tikka-Mannilasta tuli osa Jyväskylän kaupunkia vuonna 2009, kun Jyväskylän maalaiskunta lakkautettiin.

## Palvelut
Liinalammin päiväkotikoulu sijaitsee virallisen kaupunginosan alueella. Lähistöllä on myös Tikkakosken lentoasema.

## Lähteet
* 
* 

### Viitteet
Kirkonmäki (Korpilahti)

**Kirkonmäki** on Jyväskylän 80. kaupunginosa entisen Korpilahden kunnan alueella. Kaupunginosa on Korpilahden kirkonkylän ydinaluetta, jossa sijaitsee muun muassa kirkko, Korpilahden yhtenäiskoulu ja Korpilahden kirjasto.

Tilastollisessa aluejaossa Kirkonmäki kuuluu kirkonkylän alueeseen, jossa kaupunginosaa vastaa täysin pienalue nimeltään Kirkkolahti. Kirkonmäen ja Tähtiniemen välissä on samanniminen Päijänteen lahti.

## Lähteet
Kotamäki (Korpilahti)

**Kotamäki** on Jyväskylän 84. kaupunginosa entisen Korpilahden kunnan alueella. Se on osa Korpilahden kirkonkylää ja sijaitsee Kirkonmäen pohjoispuolella, valtatien 9 luoteispuolella. Kaupunginosa koostuu Kotamäen, Tissolanmäen, Vesitorninmäen ja Kokkomäen asuinalueista.

## Lähteet
Vespuoli

**Vespuoli** on Jyväskylän 89. kaupunginosa, joka sijaitsee vuonna 2009 lakkautetun Korpilahden kunnan Päijänteen itäpuolisella alueella eli *vesipuolella*. Kaupunginosan alueella on kaksi pienaluetta: Putkilahti ja Oittila. Alue rajoittuu pohjoisessa Toivakkaan, idässä Leivonmäkeen (vuodesta 2008 osa Joutsaa) ja etelässä Luhankaan.

Vuoden 2021 lopussa alueella oli 448 asukasta.

Kärkistensalmen silta yhdistää Vespuolen Päijänteen länsipuoliseen Korpilahteen eli *maapuoleen*.

## Kylät
Alueen maakirjakyliä oli Putkilahti, Oittila, Veijo, Raidanlahti, Pajulahti, pääosin Jämsän puolella oleva Ruotsula sekä Toivakkaan ja Leivonmäelle ylettyvä Rutalahti.

## Historia
Aluetta asutettiin 1500-luvulla, jolloin Korpilahti kuului Jämsän pitäjään. Putkilahden ensimmäinen asukas oli vuotten 1539-1543 välisenä aikana Hahkalan kylän takamaille asettunut Mikko Niilonpoika, joka perusti Putkilahden talon eli myöhemmän Peuhan talon. Oittilan ensimmäinen asukas oli vuonna 1561 Sääksmäen erämaille asettunut savolainen Erkki Oittinen.

Vuonna 1691 Korpilahdesta tuli Jämsän alainen kappeliseurakunta. Vespuolen Mutasen kylän rukoushuonekunta perustettiin vuonna 1701.

Korpilahti erotettiin Jämsästä vuonna 1861. Hallinnollisesti Vespuoli kuului Mikkelin lääniin, kunnes se vuonna 1870 siirrettiin Hämeen lääniin, johon Korpilahden maapuoli jo kuului. Päijänteen erottaman Vespuolen yhteydet kirkonkylään olivat kuitenkin heikot, jonka takia vuonna 1889 raidanlahtelainen Mikko Ilmola ehdotti Vespuolen erottamista muusta Korpilahdesta. Alue olisi siirretty takaisin Mikkelin lääniin. Suunnitelmaa harkittiin vielä vuosina 1891 ja 1921, jonka jälkeen suunnitelma hylättiin.

Vuonna 1901 senaatti teki päätöksen Toivakan seurakunnan perustamisesta. Uuden seurakunnan osaksi määrättiin Mutasen kappelista katsottuna kaukaiset Haukanmaan ja Vihijärven kylät sekä eräät Rutalahden kylän talot. Vuonna 1922 myös Nisula siirrettiin Toivakkaan. Myöhemmin vuonna 1936 varsinainen Rutalahti siirrettiin Leivonmäkeen.

Vespuolesta tuli osa Jyväskylää vuonna 2009 Korpilahden kunnan lakkauttamisen jälkeen.

## Lähteet
*
*
### Viitteet
Tähtiniemi

**Tähtiniemi** on Jyväskylän 85. kaupunginosa entisen Korpilahden kunnan alueella. Se on osa Korpilahden kirkonkylää ja sijaitsee Kirkonmäen kaupunginosan eteläpuolella.

Kaupunginosan asutus keskittyy sen itäosaan, Tähtirinteen asuinalueelle. Alkio-opisto ja Humanistisen ammattikorkeakoulun Jyväskylän kampus toimivat Tähtiniemen alueella.

## Lähteet
Korpiaho-Heinosniemi

**Korpiaho-Heinosniemi** on Jyväskylän 86. kaupunginosa. Se on harvaan asuttua aluetta, pääosin metsä- ja vesistövaltaista mökkialuetta. Ympäröi kirkonkylää joka suunnasta.

Heinosniemi on Päijänteen iso niemi Korpilahden kirkonkylän itäpuolella, joka sijaitsee Ristinselän syleilyssä ja Kärkisten sillan tuntumassa. Vanhimmat alueen talot on kirjattu 1500-luvun asiakirjoihin. Heinosniemen korkein kohta on Heinoskorkee, joka kohoaa 228 metriin merenpinnan yläpuolelle. Alueella sijaitsee myös Kovalan talo, jossa Akseli Gallen-Kallela piirsi lukuisia taulujaan.
Kuikka (Jyväskylä)

**Kuikka** on kylä ja Jyväskylän 60. kaupunginosa, joka sijaitsee Tikkakosken taajaman lounaispuolella. Luoteessa kaupunginosa rajautuu Uuraisten kuntaan. Ennen vuoden 2009 kuntaliitosta Kuikka kuului Jyväskylän maalaiskuntaan.

Kuikassa sijaitsee muun muassa Ränssin kievari sekä Kuikan tanssilava. Aikaisemmin kylässä oli myös oma koulu, joka toimii nykyään kylätalona.

Vuoden 2010 joulukuun tilastojen mukaan Kuikassa oli 270 asukasta. Asutus on pääosin nauhamaista tienvarsiasutusta.

## Aluejako
Jyväskylän kaupungin tilastollisessa aluejaossa Kuikka on pienalue osana Tikkakoski-Nyrölän suuraluetta. Kaupunginosajaossa Kuikkaan kuuluu myös varsinaisen Kuikan länsipuolinen Sikomäen alue, joka tilastollisessa aluejaossa kuuluu Nyrölän pienalueeseen.

Kuikka ei ole ollut virallinen rekisterikylä, vaan sijaitsee Korttajärven rekisterikylän alueella, joka kattaa myös Puuppolan ja Hiekkapohjan. Sikomäen alue puolestaan sijaitsee Nyrölän kylän alueella.

## Historiaa
Myöhempi Korttajärven rekisterikylän alue, johon Kuikkakin kuuluu, oli 1500-luvulle saakka asumatonta erämaata. Varhaisin tieto asutuksesta on vuodelta 1566, jolloin luultavasti Hauholta muuttanut Pekka Puupponen mainitaan asukkaana Korttajärven erämaalla, joka kuului eräälle Längelmäen (silloisen Kulsialan hallintopitäjän) Tunkelon talolliselle. Kuikan kantatalo syntyi vuonna 1589, kun se erotettiin Puuppolan talosta tämän isännän pojalle, Eerik Puupposelle. Talo on ilmeisesti jo tällöin sijainnut nykyisen Kuikan seudulla Heinosen pohjoisrannalla. Talo oli 1640-luvulla jonkin aikaa autiona, kunnes sen asutti uudelleen savolaislähtöinen Kuikan suku, joilta talo sai myöhemmän nimensä. Isäntäsuku vaihtui jälleen 1660-luvun loppupuolella ja talo jakautui ensimmäisen kerran kahtia vuonna 1740.

## Palvelut
Kuikkaa lähimmät julkiset ja yksityiset palvelut sijaitsevat pääosin Tikkakoskella. Kuikassa on oma vesiosuuskunta, johon kuuluu myös Nyrölän ja Uuraisten Oikarinperän taloja.
### Koulu
Kuikan koulu perustettiin kansakouluna vuonna 1904. Aluksi piirissä toimi vain yläkoulu, mutta alakoulun toiminta alkoi vuonna 1936. Koulurakennusta laajennettiin vuonna 1954. Jyväskylän maalaiskunnan kansakoulut muutettiin peruskouluiksi vuonna 1973, jonka jälkeen Kuikan koulu oli toiminnassa vuoteen 2004 asti. Lakkautetun koulun oppilaat siirrettiin Luonetjärven ja Nyrölän kouluihin. Koulurakennusta käytetään nykyään kylätalona.

## Lähteet
*
* 
* 
### Viitteet
Kuukanpää

**Kuukanpää** on Jyväskylän 63. kaupunginosa kaupungin pohjoisosassa, Tikkakosken ja valtatien 4 itäpuolisella alueella. Virallisen kaupunginosan alue on Tikka-Mannilan ja Jylhänperän välistä maaseutua.

## Lähteet
Ryan Burnett

**Ryan Burnett** (s. 21. toukokuuta 1992) on englantilainen kääpiösarjan nyrkkeilijä ja hallitseva WBA- ja IBF-liiton maailmanmestari painoluokassaan. 

## Amatööriura
Burnett syntyi kolmilapsisen perheen keskimmäisenä lapsena. Burnett kiinnostui nyrkkeilystä jo nelivuotiaana. Amatööriurallaan Burnett otteli 98 ottelua joista hävisi neljä.

Burnett osallistui myös useisiin amatöörinyrkkeilykilpailuihin. Vuonna 2010 hän voitti hopeaa 48-kiloisten sarjassa Azerbaidžanissa järjestetyissä nuorten nyrkkeilyn maailmanmestaruuskilpailuissa.

## Ammattinyrkkeilyura
Burnett aloitti ammattinyrkkeilyuran vuonna 2013. Vuonna 2017 Burnett kohosi IBF-liiton hallitsevaksi maailmanmestariksi voittamalla Lee Haskinsin kaikin tuomariäänin kaksitoistaeräisen ottelun päätteeksi. Samana vuonna Burnett kohosi myös WBA liiton hallitsevaksi maailmanmestariksi voittamalla Zhanat Zhakiyanovin kaikin tuomariäänin kaksitoistaeräisen ottelun päätteeksi.

## Lähteet

## Aiheesta muualla
*  boxrec.com